VÕS §  741 lg 1 näeb ette elektroonilise maksevahendi omaja kohustused maksevahendi ja selle kasutamist võimaldava abivahendi kasutamisel ja hoidmisel. Elektroonilise maksevahendi omaja on VÕS § 741 lg 1 p 1 järgi kohustatud kasutama maksevahendit selle väljastamise ja kasutamise tingimuste kohaselt, mh tegema kõik vajaliku, et hoida maksevahend ja selle kasutamist võimaldavad abivahendid (isiklik tunnuskood või muu kood) kaitstuna; p 2 kohaselt peab elektroonilise maksevahendi omaja teatama viivitamata  maksevahendi väljajale või viimase teatavaks tehtud kolmandale isikule maksevahendi või selle kasutamist võimaldava abivahendi kaotsiminekust või vargusest; p 3 järgi on elektroonilise maksevahendi omaja kohustatud mitte jäädvustama maksevahendi kasutamist võimaldavat isiklikku tunnuskoodi või muud koodi kergesti äratuntavas vormis, mh elektroonilisel maksevahendil või muul esemel, mida ta kannab koos elektroonilise maksevahendiga.